Document ID: /roh_data/filtered/fineweb-2-filterrobots_roh.jsonl.gz/37210

Importà dapli forza electrica che exportà
- Venderdi, 21.4.2017, 19:46
Il consum da forza electrica en Svizra è stà stabil l’onn passà. La Svizra ha però per la prima giada stuì importar dapli forza electrica che quai ch’ella ha savì exportar.
Il 2016 è il consum da forza electrica stà stabil cumpareglià cun l’onn avant. Quai malgrà che la Svizra ha dumbrà dapli abitants l’onn passà e ch'i ha dà dapli dis ch'ins a stuì stgaudar. La raschun ch’il consum n'è tuttina betg s’augmentà è tenor l’Uffizi federal d’energia l'augment da l’effizienza.
Per l’emprima giada ha la Svizra il 2016 dentant importà dapli electricitad ch'exportà. Ina raschun per quai fatg è stada che las ovras atomaras da Beznau 1 e da Leibstadt èn stadas pli ditg giud la rait che planisà.
RR novitads 18:00